લતાએ પોતાના પતિ માટે શું કર્યું હતું તેની તમે ત્યાં સુધી કલ્પના પણ નહિ કરી શકો જ્યાં સુધી તમારી નસ-નસની અંદર એક ઊંડો પ્રેમ વહેતો નહિ હોય. અને તે પણ જયારે ભય કે ડરની પરિસ્થિતિમાં જેમ તમારી રગોમાં એડ્રેનલીન ધસમસતો હોય છે, તેના પ્રવાહ કરતાં પણ આ પ્રેમનો પ્રવાહ વધારે ગતિથી દોડતો હોવો જોઈએ. પ્રેમ શું છે?: જ્યાં તમે તમારું ભલું સામે વાળાનું ભલું થાય તો જ થઇ રહ્યું છે એમ સમજતાં હોવ. અને કાળજી? : કોઈના પ્રેમને ફક્ત કાળજીથી જ સાચી રીતે માપી શકાતો હોય છે. અંતે તો, જો પ્રેમની સતત શાબ્દિક અભિવ્યક્તિ જ જો પુરતી હોય તો કદાચ બધાં જ સંબંધો પ્રેમથી ભરપુર હોત. પરંતુ જો તમારા કર્મો પણ સામે વાળી વ્યક્તિની પ્રાથમિકતાઓ, સન્માન, કલ્યાણ માટે કાળજી કરે એવા હોય (અને તેમની પણ તમારા પ્રત્યે એવી જ કાળજી હોય) તો ફક્ત એ જ સાચા પ્રેમનું સૂચક હશે.